टिकट के पैसे लौटाएगी कंपनी; मंगलवार को तकनीकी खराबी के बाद इमरजेंसी लैंडिंग कराई थी
Air India Replacement Plane Update;  रूस के मगदान में फंसे भारतीय यात्रियों को लेकर एअर इंडिया की रिप्लेसमेंट फ्लाइट अमेरिका के सैन फ्रांसिस्को के लिए रवाना हो चुकी है।
एअर इंडिया ने रूस डायवर्ट की गई दिल्ली-सैन फ्रांसिस्को फ्लाइट के सभी पैसेंजर्स को टिकट के पैसे वापस करने का ऐलान किया है। रूस के मगदान में फंसे भारतीय यात्रियों को लेकर एअर इंडिया की रिप्लेसमेंट फ्लाइट अमेरिका के सैन फ्रांसिस्को पहुंच गई है। इसने भारतीय समयानुसार गुरुवार दोपहर 12:07 पर सैन फ्रांसिस्को में लैंड किया। एअर इंडिया ने बताया कि बोइंग 777-200 LR एयरक्राफ्ट की फ्लाइट AI173 में सभी 216 पैसेंजर्स और 16 क्रू मेंबर्स ​मौजूद थे।
ये यात्री मंगलवार को सुबह 4:05 बजे नई दिल्ली से अमेरिका के सैन फ्रांसिस्को के लिए एअर इंडिया की फ्लाइट से रवाना हुए थे। इंजन में खराबी के चलते रूस के मगदान एयरपोर्ट पर दोपहर 2:10 बजे इस फ्लाइट की इमरजेंसी लैंडिंग कराई गई। यात्रियों को सैन फ्रांसिस्को पहुंचाने के लिए बुधवार को एअर इंडिया की फ्लाइट मुंबई से रवाना हुई थी।
साढ़े सात घंटे में मगदान से सैन फ्रांसिस्को पहुंची फ्लाइट
एअर इंडिया ने गुरुवार सुबह एक ट्वीट करके बताया था कि इस फ्लाइट ने 8 जून को मगदान एयरपोर्ट से भारतीय समय के मुताबिक, सुबह 4:57 बजे उड़ान भरी है। ये सैन फ्रांसिस्को एयरपोर्ट पर भारतीय समय के मुताबिक, 8 जून की को दोपहर 12.45 पर लैंड होने वाली थी, लेकिन 7 मिनट पहले ही लैंड हो गई।
एयर इंडिया ने जानकारी दी है कि सैन फ्रांसिस्को एयरपोर्ट पर एडिशनल ऑन-ग्राउंड सपोर्ट को तैनात किया गया है, ताकि सभी यात्रियों के आते ही क्लियरेंस फॉर्मेलिटी पूरी की जा सकें। इसके साथ ही पैसेंजर्स को मेडिकल केयर, ग्राउंड ट्रांसपोर्टेशन और जहां जरूरी होगा वहां कनेक्टिंग फ्लाइट्स की सुविधा भी दी जाएगी।
मगदान में भारतीयों को खाने को दिया सूप-रोटी
रूस के मगदान में फंसे भारतीय यात्रियों को काफी परेशानियों का सामना करना पड़ा। मगदान में फंसे पैसेंजर्स में से एक ने वीडियो शेयर करके लोगों को हो रही परेशानियों के बारे में जानकारी दी। उसका दावा है कि खाने-पीने में दिक्कत आ रही है।
यहां सिर्फ सी-फूड और नॉनवेज मिल रहा है। जो लोग शाकाहारी हैं, उन्हें सिर्फ रोटी और सूप दिया गया। रात में लोगों को जमीन पर गद्दा बिछाकर सोना पड़ा। एक कमरे में 20 लोगों को रखा गया। टॉयलेट और बाथरूम की व्यवस्था भी ठीक नहीं है। इसके अलावा लैंग्वेज के चलते भी परेशानी हो रही है। पूरी खबर यहां पढ़ें...
ये खबरें भी पढ़ें...
एअर इंडिया के विमान की रूस में इमरजेंसी लैंडिंग, क्रू सहित 232 पैसेंजर सुरक्षित
दिल्ली से अमेरिका के सैन फ्रांसिस्को जा रहे एअर इंडिया के विमान की मंगलवार को रूस के मगदान में इमरजेंसी लैंडिंग करानी पड़ी। विमान के इंजन में अचानक आई खराबी की वजह से उसे मगदान की ओर डायवर्ट करना पड़ा। पढ़ें पूरी खबर...
बैंकॉक से मुंबई आ रही फ्लाइट में यात्री की मौत, विमान को म्यांमार डायवर्ट किया गया
बैंकॉक से मुंबई जा रही इंडिगो की फ्लाइट में 19 मार्च को एक यात्री की हार्ट अटैक से मौत हो गई। एयरलाइन के मुताबिक उड़ान के दौरान एक यात्री को हार्ट अटैक आया था, जिसके बाद फ्लाइट को म्यांमार डायवर्ट किया गया। यह उस हफ्ते की तीसरी घटना थी, जिसमें मेडिकल इमरजेंसी के चलते विमान की लैंडिंग कराई गई। पूरी खबर पढ़ें...